CELEX: 32012R0519
Language: hu
Date: 2012-06-19 00:00:00
Title: A Bizottság 519/2012/EU rendelete ( 2012. június 19. ) a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendeletnek az I. melléklete tekintetében történő módosításáról  EGT-vonatkozású szöveg

20.6.2012   
            
            
               HU
            
            
               Az Európai Unió Hivatalos Lapja
            
            
               L 159/1
            
         A BIZOTTSÁG 519/2012/EU RENDELETE
   (2012. június 19.)
   a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendeletnek az I. melléklete tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre (1) és különösen annak 14. cikke (1) bekezdésére és (3) bekezdésére,
   mivel:
   
               (1)
            
            
               A 850/2004/EK rendelet átülteti az Unió jogába a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről szóló, 2004. október 14-i 2006/507/EK tanácsi határozattal (2) jóváhagyott, a környezetben tartósan megmaradó szerves szennyező anyagokról szóló Stockholmi Egyezményben (a továbbiakban: az Egyezmény), valamint a nagy távolságra jutó, országhatárokon átterjedő levegőszennyezésről szóló 1979. évi egyezményhez kapcsolódóan a környezetben tartósan megmaradó szerves szennyező anyagokról szóló jegyzőkönyvnek az Európai Közösség nevében történő megkötéséről szóló, 2004. február 19-i 2004/259/EK tanácsi határozattal (3) (a továbbiakban: az Egyezmény Jegyzőkönyve) jóváhagyott, a nagy távolságra jutó, országhatárokon átterjedő levegőszennyezésről szóló 1979. évi egyezménynek a környezetben tartósan megmaradó szerves szennyező anyagokról szóló 1998. évi jegyzőkönyvében (a továbbiakban: a Jegyzőkönyv) meghatározott kötelezettségvállalásokat.
            
         
               (2)
            
            
               Az Egyezmény Jegyzőkönyvének végrehajtó szerve 2009. december 14–18-i 27. ülésén úgy határozott, hogy a hexaklór-butadién (4), a poliklórozott naftalinok (a továbbiakban: PKN) és a rövidláncú klórozott paraffinok (5) (a továbbiakban: SCCP-k) bekerülnek a Jegyzőkönyvbe.
            
         
               (3)
            
            
               Az Egyezmény Jegyzőkönyvéhez kapcsolódó határozatok fényében indokolt aktualizálni a 850/2004/EK rendelet I. mellékletének B. részét annak érdekében, hogy a Jegyzőkönyvben felsorolt három új anyag felvételére sor kerüljön.
            
         
               (4)
            
            
               A vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet (6) XVII. melléklete korlátozza az SCCP-k forgalomba hozatalát és használatát az Unióban. Az SCCP-kre vonatkozó meglévő uniós korlátozás csak két felhasználásra vonatkozik, ezért hatálya sokkal szűkebb annál, amelyet az Egyezmény Jegyzőkönyvének végrehajtó szerve állapított meg határozatával az SCCP-kre vonatkozóan. E rendeletnek ennélfogva bővítenie kell az SCCP-kre vonatkozó uniós korlátozás hatályát előállításuk, forgalomba hozataluk és felhasználásuk megtiltásával, a két, mentességet élvező felhasználás kivételével.
            
         
               (5)
            
            
               Az e rendelettel létrehozott, SCCP-kre vonatkozó 1 %-os küszöbszint nem tekinthető a 850/2004/EK rendelet 4. cikke (1) bekezdésének b) pontjában foglalt „nem szándékosan, nyomnyi mennyiségű szennyezőként előforduló anyag” fogalmának végrehajtásaként. További tudományos elemzés szükséges ahhoz, hogy a Bizottság az SCCP-khez kapcsolódó „nem szándékosan, nyomnyi mennyiségű szennyezőként előforduló anyagnak” megfelelő szintet illetően egyértelmű álláspontot tudjon kialakítani.
            
         
               (6)
            
            
               Az SCCP-kre vonatkozó eltéréseknek szükség esetén az elérhető legjobb technikák függvényében kell megvalósulniuk. A Bizottságnak folytatnia kell a szóban forgó eltérések, valamint a biztonságosabb alternatív anyagok vagy technológiák elérhetőségének vizsgálatát.
            
         
               (7)
            
            
               Az Egyezmény részes felei konferenciájának 2011. április 25–29-i ötödik ülésén a konferencia részes felei az SC-5/3. határozattal (7) megállapodtak abban, hogy felveszik az endoszulfánt a – néhány kivétellel – világszerte eltörlendő POP-ok jegyzékébe.
            
         
               (8)
            
            
               Tekintettel az SC-5/3. határozatra az endoszulfán felvétele érdekében naprakésszé kell tenni a 850/2004/EK rendelet I. mellékletének A. részét. Az endoszulfán azonban az endoszulfánnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról szóló, 2005. december 2-i 2005/864/EK bizottsági határozat (8) hatálya alá tartozott. Az endoszulfánt ezért indokolt mentesség nélkül felvenni a 850/2004/EK rendelet I. mellékletének A. részébe, mivel az SC-5/3. határozat értelmében engedélyezett valamennyi mentesség az endoszulfán növényvédő szerként történő használatához kapcsolódik.
            
         
               (9)
            
            
               Szükséges tisztázni, hogy a 850/2004/EK rendelet 3. cikkében foglalt tiltás az e rendelet hatálybalépésének időpontját követő hat hónapig nem vonatkozik az endoszulfánt, a hexaklór-butadiént, a PCN-eket és az SCCP-ket tartalmazó, az e rendelet hatálybalépésének napján vagy azt megelőzően előállított cikkekre.
            
         
               (10)
            
            
               Azt is indokolt tisztázni, hogy a 850/2004/EK rendelet 3. cikkében foglalt tiltás nem vonatkozik az endoszulfánt, a hexaklór-butadiént, a PCN-eket és az SCCP-ket tartalmazó cikkekre, amelyek már e rendelet hatálybalépésekor vagy azt megelőzően használatban voltak.
            
         
               (11)
            
            
               A jelenleg a perfluoroktán szulfonsavval és származékaival (PFOS) kapcsolatban kidolgozás alatt álló CEN-szabványokra való hivatkozást indokolt a műszaki fejlődéshez igazítani annak érdekében, hogy lehetőség nyíljon egyéb, azonos teljesítményszintet mutató analitikus módszerek alkalmazására is.
            
         
               (12)
            
            
               Az e rendeletben előírt intézkedések összhangban vannak a 67/548/EGK (9) tanácsi irányelv alapján létrehozott bizottság véleményével,
            
         ELFOGADTA EZT A RENDELETET:
   1. cikk
   A 850/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 158., 2004.4.30., 7. o.
   
      (2)  HL L 209., 2006.7.31., 1. o.
   
      (3)  HL L 81., 2004.3.19., 35. o.
   
      (4)  2009/1 határozat.
   
      (5)  2009/2 határozat.
   
      (6)  HL L 396., 2006.12.30., 1. o.
   
      (7)  Az SC-5/3. határozat az ipari endoszulfán és izomerjeinek felvételéről.
   
      (8)  HL L 317., 2005.12.3., 25. o.
   
      (9)  HL 196., 1967.8.16., 1. o.
   
      MELLÉKLET
      A 850/2004/EK I. melléklet az alábbiak szerint módosul:
      
                  1.
               
               
                  Az A. rész a következőképpen módosul:
                  
                              a)
                           
                           
                              a perfluoroktán szulfonsavra és származékaira (PFOS) vonatkozó bejegyzésben, a „Félkésztermék-felhasználásra vonatkozó kifejezett mentesség vagy egyéb feltételek” elnevezésű oszlopban a 6. pont helyébe a következő lép:
                              
                                          „6.
                                       
                                       
                                          Amint az Európai Szabványügyi Bizottság (CEN) elfogadja a szabványokat, azokat analitikus vizsgálati módszerként kell alkalmazni az anyagok, készítmények és árucikkek (1) és (2) bekezdésnek való megfelelése bizonyítására. Bármely egyéb analitikus módszer, amelynek teljesítményét a felhasználó egyenértékűként alá tudja támasztani, a CEN-szabványok alternatívájaként használható.”
                                       
                                    
                        
                              b)
                           
                           
                              a táblázat a következő bejegyzéssel egészül ki:
                              
                                          Anyag
                                       
                                       
                                          CAS-szám:
                                       
                                       
                                          EK-szám
                                       
                                       
                                          Félkésztermék-felhasználásra vonatkozó kifejezett mentesség vagy egyéb feltételek
                                       
                                    
                                          „Endoszulfán
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Az endoszulfánt tartalmazó, 2012. július 10-én vagy előtt előállított árucikkek forgalomba hozatala és használata 2013. január 10-ig ezen árucikkek alkotóelemeként engedélyezett.
                                                   
                                                
                                                      2.
                                                   
                                                   
                                                      Az endoszulfánt tartalmazó, már 2012. július 10-én vagy előtt használatban lévő árucikkek forgalomba hozatala és használata ezen árucikkek alkotóelemeként engedélyezett.
                                                   
                                                
                                                      3.
                                                   
                                                   
                                                      A 4. cikk (2) bekezdésének harmadik és negyedik albekezdése az (1) és (2) bekezdésben említett cikkekre vonatkozik.”
                                                   
                                                
                                    
                        
            
                  2.
               
               
                  A B. rész a következő bejegyzésekkel egészül ki:
                  
                              Anyag
                           
                           
                              CAS-szám:
                           
                           
                              EK-szám
                           
                           
                              Félkésztermék-felhasználásra vonatkozó kifejezett mentesség vagy egyéb feltételek
                           
                        
                              „Hexaklór-butadién
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          A hexaklór-butadiént tartalmazó, 2012. július 10-én vagy azt megelőzően előállított árucikkek forgalomba hozatala és használata 2013. január 10-ig ezen árucikkek alkotóelemeként engedélyezett.
                                       
                                    
                                          2.
                                       
                                       
                                          A hexaklór-butadiént tartalmazó, már 2012. július 10-én vagy előtt használatban lévő árucikkek forgalomba hozatala és használata ezen árucikkek alkotóelemeként engedélyezett.
                                       
                                    
                                          3.
                                       
                                       
                                          A 4. cikk (2) bekezdésének harmadik és negyedik albekezdése az (1) és (2) bekezdésben említett cikkekre vonatkozik.
                                       
                                    
                        
                              Poliklórozott naftalinok (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          A poliklórozott naftalinokat tartalmazó, 2012. július 10-én vagy azt megelőzően előállított árucikkek forgalomba hozatala és használata 2013. január 10-ig ezen árucikkek alkotóelemeként engedélyezett.
                                       
                                    
                                          2.
                                       
                                       
                                          A poliklórozott naftalinokat tartalmazó, már 2012. július 10-én vagy előtt használatban lévő árucikkek forgalomba hozatala és használata ezen árucikkek alkotóelemeként engedélyezett.
                                       
                                    
                                          3.
                                       
                                       
                                          A 4. cikk (2) bekezdésének harmadik és negyedik albekezdése az (1) és (2) bekezdésben említett cikkekre vonatkozik.
                                       
                                    
                        
                              Alkánok, 10-13 szénatom számú, klór (rövidláncú klórozott paraffinok) (SCCP-k)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Eltérésként engedélyezett az 1 tömegszázalék alatti koncentrációban SCCP-ket tartalmazó anyagok vagy készítmények előállítása, forgalomba hozatala és használata.
                                       
                                    
                                          2.
                                       
                                       
                                          Eltérésként azzal a feltétellel kell engedélyezni a következő alkalmazások előállítását, forgalomba hozatalát és használatát, hogy a tagállamok legkésőbb 2015-ben és azt követően négyévente jelentést készítenek a Bizottság számára az SCCP-k használatának megszüntetése érdekében tett lépéseikről:
                                          
                                                      a)
                                                   
                                                   
                                                      a bányászatban használt továbbító-, illetve szállítószalagok gumijában lévő égésgátlók;
                                                   
                                                
                                                      b)
                                                   
                                                   
                                                      tömítőanyagokban lévő égésgátlók.
                                                   
                                                
                                    
                                          3.
                                       
                                       
                                          Az SCCP-ket tartalmazó, 2012. július 10-én vagy azt megelőzően előállított árucikkek forgalomba hozatala és használata 2013. január 10-ig ezen árucikkek alkotóelemeként engedélyezett.
                                       
                                    
                                          4.
                                       
                                       
                                          Az SCCP-ket tartalmazó, már 2012. július 10-én vagy előtt használatban lévő árucikkek forgalomba hozatala és használata árucikkek alkotóelemeként engedélyezett.
                                       
                                    
                                          5.
                                       
                                       
                                          A 4. cikk (2) bekezdésének harmadik és negyedik albekezdése az (1) és (2) bekezdésben említett cikkekre vonatkozik.
                                       
                                    Amint rendelkezésre állnak a felhasználással és a biztonságosabb alternatív anyagokkal vagy technológiákkal kapcsolatos információk, a Bizottság az SCCP-k használatának fokozatos megszüntetése érdekében felülvizsgálja majd a 2. pontban meghatározott eltéréseket.
                           
                        
            
         (1)  Poliklórozott naftalinok naftalin-gyűrűrendszeren alapuló kémiai vegyületek, amelyeknél egy vagy több hidrogénatomot klóratomok helyettesítenek.”